Diari Oficial de la Generalitat Valenciana


Sumari del DOGV 5548, del 04-07-2007 (2007/8514)

RESOLUCIÓ de 26 de juny de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col?laboració entre la Generalitat, a través de la Conselleria de Territori i Habitatge, i l'empresa Massa Internacional SA, per a realitzar aquelles actuacions encaminades al manteniment de les activitats sostenibles dins del Parc Natural de la Mata-Torrevieja.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5548

Data del DOGV
:   04-07-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/8514


Data del document
:   26-06-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Territori i Vivenda
    * reserva natural
    * protecció del medi ambient
    * cooperació administrativa
    * empresa privada

RESOLUCIÓ de 26 de juny de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col'laboració entre la Generalitat, a través de la Conselleria de Territori i Habitatge, i l'empresa Massa Internacional SA, per a realitzar aquelles actuacions encaminades al manteniment de les activitats sostenibles dins del Parc Natural de la Mata-Torrevieja. [2007/8514]  
Subscrit, després de la tramitació prèvia reglamentària, entre la Generalitat, a través de la conselleria de Territori i Habitatge, i l'empresa Massa Internacional SA, el 29 de maig de 2007, un Conveni de col·laboració per a realitzar aquelles actuacions encaminades al manteniment de les activitats sostenibles dins del Parc Natural de la Mata-Torrevieja, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Comunitat Valenciana l'esmentat Conveni, que ha quedat inscrit en el Registre de Convenis amb el número 0842/2007, i que figura com a annex d'esta resolució.  
València, 26 de juny de 2007.- La directora general de Relacions amb les Corts i Secretariat del Govern: Angélica Such Ronda.  
CONVENI DE COL·LABORACIÓ ENTRE LA GENERALITAT, A TRAVÉS DE LA CONSELLERIA DE TERRITORI I HABITATGE, I L'EMPRESA MASA INTERNACIONAL, SA PER A REALITZAR AQUELLES ACTUACIONS ENCAMINADES AL MANTENIMENT DE LES ACTIVITATS SOSTENIBLES DINS DEL PARC NATURAL DE LA MATA-TORREVIEJA  
València, 29 de maig de 2007   
REUNITS  
D'una part, el conseller de Territori i Habitatge de la Generalitat, Sr. Esteban González Pons d'acord amb el Decret 2/2006, de 29 de maig, del president de la Generalitat en nom i representació d'aquesta, d'acord amb les facultats que li conferix la Llei 5/1983, de 30 de desembre, del Consell.  
I d'una altra el Sr. Antonio Soria Díez, amb DNI 16.174.726-F, en nom i representació de l'empresa Masa Internacional, SA amb CIF A-03347077, amb domicili a l'efecte de notificacions en el c/ Pedro Lorca núm. 29-baix, Torrevieja, Alacant; actuant en aplicació dels poders atorgats davant del notari del col·legi de València, Augusto Pérez-Coca Crespo, el dia 4 de març de 2004, amb el número 749, del seu protocol.   
EXPOSEN  
Que entre les competències assignades a la conselleria de Territori i Habitatge d'acord amb el que establix l'Estatut d'Autonomia de la Comunitat Valenciana, estan les relatives a la gestió dels espais naturals protegits.  
Dins d'aquestes competències, li corresponen les d'impulsar actuacions que suposen el manteniment i la millora de les condicions mediambientals existents, un dels seus fins és el fet d'implantar, promoure, dinamitzar i fomentar en la societat valenciana aquells comportaments i actituds tendents a la consecució d'un desenvolupament sostenible, compatibilitzant la preservació dels importants valors naturals de la Comunitat Valenciana amb el desenvolupament econòmic racional propi d'una societat avançada com és la valenciana.   
Ací és on es desenvolupen accions tendents a permetre que la societat puga gaudir, entendre i conéixer els importants valors naturals dels nostres espais naturals, per això és imprescindible que aquestes es duguen a terme en llocs adequats, utilitzant les infraestructures dels parcs naturals per a aquests fins.   
Pel Decret 49/1995, de 22 de març, del Consell, es va aprovar el Pla rector d'ús i gestió del paratge de la Mata-Torrevieja, i mitjançant un Decret 237/1996 es va declarar parc natural.   
Els objectius de conservació del PRUG són:  
- Preservació dels ecosistemes o ambients d'especial rellevància tant naturals com antropitzats.  
- Manteniment dels processos i relacions ecològiques que permeten el funcionament d'aquests ecosistemes  
- Conservació dels recursos naturals des del punt de vista d'ús sostenible amb criteris d'ecodesenvolupament.  
- Preservació de la diversitat genètica.  
- Preservació de la singularitat i bellesa dels paisatges.  
- Preservació dels valors científics i culturals del medi natural.  
- Ús social dels espais naturals des del punt de vista de l'estudi, l'ensenyament i el gaudi ordenat de la natura.  
Per a poder continuar complint els objectius marcats, ambdues parts firmants consideren essencial elaborar un projecte de sostenibilitat encaminat a mantindre i garantir les activitats que es realitzen en el Parc Natural de la Mata-Torrevieja i que no solament són compatibles amb la seua conservació, sinó que són necessaris; les seues línies bàsiques de treball són l'objecte del present conveni.  
Masa Internacional, SA que forma part del grup d'empreses adscrites a Torrevisa, SA és la societat que formalitzarà el que disposa la clàusula primera del present conveni, i que ja col·labora desinteressadament des de l'any 2006, en la gestió del Parc Natural de la Mata-Torrevieja.  
CLÀUSULES  
Primera   
El present conveni té com a objecte establir el marc de col·laboració entre la Generalitat, a través de la conselleria de Territori i Habitatge i l'empresa Masa Internacional, SA per a elaborar un projecte de sostenibilitat encaminat a mantindre i garantir les activitats que es realitzen en el Parc Natural de la Mata-Torrevieja; i amb aquest fi, aquesta empresa contractarà una persona amb la qualificació professional necessària, sense que la dita contractació supose una vinculació contractual de l'esmentada persona amb la conselleria de Territori i Habitatge.   
Les línies bàsiques de treball del projecte seran:  
La conservació de la biodiversitat. Existència d'un gran nombre d'endemismes associats al cultiu de la vinya i als marges de cultiu.  
La conservació i la protecció de l'aiguamoll. Perquè el manteniment d'aquesta activitat agrícola incidisca directament en la preservació d'aquest espai natural. Recordant que, els aiguamolls són hàbitats prioritaris i les zones de més diversitat biològica del món.  
La protecció del paisatge. El Conveni europeu del paisatge el declara com a patrimoni comú de tots els ciutadans i element fonamental de la qualitat de vida. La unitat paisatgística que conforma la vinya juntament amb la llacuna està considerat com d'alt valor, perquè és sens dubte un paisatge únic, relicte i l'únic paisatge de vinya en la comarca del Baix Segura.  
Protecció del patrimoni cultural, social i humà.  
Segona   
Les actuacions que se subscriuen en el present conveni no determinaran partida, crèdit ni pressupost per part de la conselleria de Territori i Habitatge, i correspon a l'empresa Masa Internacional, SA totes les despeses derivades de les actuacions que s'han de realitzar, l'estima màxima de les quals anual serà de 36.000 €.  
Tercera   
La conselleria de Territori i Habitatge assumix l'obligació de difondre a través dels mitjans de comunicació convenients la present col·laboració amb l'empresa Masa Internacional, SA assegurant la seua divulgació en tot l'àmbit de la Comunitat Valenciana.   
Quarta   
La conselleria de Territori i Habitatge prestarà la col·laboració requerida per l'empresa Masa Internacional, SA, quant a la divulgació en centres d'aquesta.   
Cinquena   
El present conveni entrarà en vigor el dia de la firma i tindrà una duració fins al 31 de desembre de 2007, renovant-se automàticament, per períodes d'un any natural, si no hi ha denúncia de cap de les parts amb un mes d'antelació que finalitze el període de vigència. Si la denúncia la formula unilateralment l'empresa Masa Internacional, SA, el conveni s'entendrà que regix fins al 31 de desembre de l'any en què estiga en vigor.  
Sisena   
Serà causa de resolució del present conveni a més de l'incompliment i mutu acord de les parts, qualsevol de les formes previstes en la legislació vigent que siguen aplicables al tema objecte d'aquest.  
Setena  
La seua naturalesa és administrativa, i com està exclosa l'aplicació directa de la legislació general de contractació administrativa, es regirà per les seues pròpies normes i, en el no previst, supletòriament, per principis d'aquesta legislació i els generals d'aquest ordenament jurídic administratiu.   
I, en prova de conformitat, amb tot el que antecedix, ambdues parts subscriuen el present conveni en triple versió exemplar, en el lloc i la data en l'encapçalament expressats.  
El conseller de Territori i Habitatge  
Esteban Gonzalez Pons  
El representant de l'empresa Masa Internacional, SA  
Antonio Soria Díez